Томаида (драма у три чина)/6
VI

СЕЛЕНОВИЋ, ПРЕЂАШЊИ

ВЛАД (Кад се Селеновић појави): Шта вели деспот?
СЕЛЕНОВИЋ: Није ми дуго могао веровати: „Зар Дмитар, зар он? — рече. — Да нисте преухитрили?” А кад му казах све по реду како је било, те рекох и да је признао, да је покојнички плакао, да се гнушао себе сам и молио да га бацимо у тамницу, деспот је болно узвикнуо: „Па коме да верујем?”
ГРУБЕША: Рече ли шта ће с њим?
СЕЛЕНОВИЋ: Нек остане, вели, у тамници. Пошто прими молоске геронде извешће га пред себе. Хоће да му погледа у очи, да чује од њега шта га је одвело у издају. Хоће да га натера сам себи да искаже пресуду.

Томаида (драма у три чина)